cyanic-selkie/wikianc huggingface dataset:
Κλίμακα Μποφόρ
Φωτογραφίες κατάστασης θάλασσας
Παρακάτω παρουσιάζεται η κατάσταση της θάλασσας στις άλλες κατηγορίες της Κλίμακας, με φωτογραφικά παραδείγματα. Το ύψος των κυμάτων που αναφέρεται στην επίσημη Κλίμακα για τις κατηγορίες 1 - 12 αφορά τους ανοιχτούς ωκεανούς, λόγω μεγάλης επιφάνειας, και μόνο αφού ο άνεμος έχει διατηρήσει την αναφερόμενη ταχύτητα επί αρκετές ώρες. Αντιθέτως, κοντά σε ακτές τα αντίστοιχα ύψη είναι κατά πολύ μικρότερα.
Κλίμακα Μποφόρ και ταχύτητα ανέμου
Οι βαθμοί της κλίμακας συσχετίζονται με την ταχύτητα του ανέμου, όπως αυτή μετριέται από ένα ανεμόμετρο με τον εμπειρικό τύπο
όπου v είναι η ταχύτητα του ανέμου σε m/s και B οι βαθμοί Μποφόρ. Αν η ταχύτητα μετριέται σε άλλες μονάδες ισχύουν οι τύποι:
Αντίστροφα, το μέγεθος Μποφόρ μπορεί να υπολογιστεί προσεγγιστικά από την ταχύτητα του ανέμου με τη σχέση
η οποία ισχύει ικανοποιητικά για μεγέθη μεταξύ 3 και 10.
654
Η τρέχουσα σελίδα αφορά το έτος 654 κατά το Γρηγοριανό ημερολόγιο
Θάνατοι
Κατηγορία:Έτη
Ζωσιμάς Εσφιγμενίτης
Ο Ζωσιμάς Εσφιγμενίτης (1835-1902) ήταν λόγιος μοναχός από την περιοχή του Πηλίου με πλούσιο ερευνητικό και ιστοριοδιφικό έργο (το οποίο όμως δε σώθηκε ολόκληρο) ο οποίος προσπάθησε να καταπολεμήσει την αμάθεια και να απαλλάξει τους ανθρώπους από τις προλήψεις και τις δεισιδαιμονίες.
Βιογραφικό
Γεννήθηκε στον Άγιο Λαυρέντιο Πηλίου. Έγινε μοναχός στη Μονή Εσφιγμένου, στο Άγιο Όρος και αργότερα εγκαταστάθηκε στο Βόλο, διατηρώντας το σχήμα του. Εξέδωσε τα ιστορικά περιοδικά «Η Φήμη»(1886 - 1888) και «Ο Προμηθέας» (1889 - 1901) και ίδρυσε ιδιωτική δανειστική βιβλιοθήκη. Γύρισε ολόκληρη τη Θεσσαλία και συγκέντρωσε πλούσιο υλικό σχετικά με την τοπική ιστορία και τον πολιτισμό. Επίσης συγκέντρωσε πολλούς κώδικες και σπάνια βιβλία. Μετά το θάνατο του Ζωσιμά Εσφιγμενίτη, το 1902, μεγάλο μέρος από τη βιβλιοθήκη του περιήλθε στον σύλλογο «Οι Τρεις Ιεράρχες» και αποτέλεσε τον πυρήνα αυτής της βιβλιοθήκης.
Εξωτερικοί σύνδεσμοι
Κατηγορία:Εσφιγμενίτες
Ρουπία Μπάντα
Ο Ρουπία Μπάντα (Rupiah Bwezani Banda, 19 Φεβρουαρίου 1937 – 11 Μαρτίου 2022) ήταν πολιτικός από τη Ζάμπια, πρόεδρος από το 2008 ως τις 23 Σεπτεμβρίου 2011. Έγινε Αντιπρόεδρος της κυβέρνησης τον Οκτώβριο του 2006, οπότε διορίστηκε από τον πρόεδρο Λεβί Μουαναγουάσα μετά την επανεκλογή του τελευταίου στην προεδρία. Τον Ιούλιο του 2008 ανέλαβε προσωρινός Πρόεδρος στη θέση του ανίκανου να κυβερνήσει Μουαναγουάσα, μετά το εγκεφαλικό επεισόδιο που υπέστη ο τελευταίος. Έγινε επίσημα πρόεδρος στις 19 Αυγούστου του 2008, όταν πέθανε ο Μουαναγουάσα. Αναδείχθηκε οριακά νικητής των προεδρικών εκλογών αργότερα την ίδια χρονιά και ανέλαβε επίσημα καθήκοντα στις 2 Νοεμβρίου του 2008. Απεβίωσε στις 11 Μαρτίου 2022, σε ηλικία 85 ετών
Πρώιμη πολιτική και διπλωματική καριέρα
Γεννήθηκε στις 13 Φεβρουαρίου του 1937 στην Γκουάντα της Ζιμπάμπουε. Στις αρχές της δεκαετίας του ‘ 60 ήταν εκπρόσωπος του Ενωμένου Κόμματος για την Εθνική Ανεξαρτησία (UNIP) στη Βόρεια Ευρώπη. Το 1965 διορίστηκε πρεσβευτής της Ζάμπιας στην Αίγυπτο, η οποία ονομαζόταν τότε Ηνωμένη Αραβική Δημοκρατία. Ενώ βρισκόταν εκεί, σύναψε φιλίες με τον ηγέτη της οργάνωσης UNITA που έδρασε έπειτα στην Ανγκόλα, Τζόνας Σαβίμπι. Την περίοδο εκείνη η οργάνωση άνοιξε γραφεία στη Λουζάκα. Στις 7 Απριλίου του 1967 ο Μπάντα έγινε πρεσβευτής της χώρας του στις ΗΠΑ και υπηρέτησε εκεί επί δύο σχεδόν χρόνια. Επιστρέφοντας στη χώρα του υπηρέτησε σε αξιώματα που σχετίζονται με την αγροτική ανάπτυξη του κράτους και στη συνέχεια ως Μόνιμος Αντιπρόσωπος στα Ηνωμένα Έθνη. Επίσης, υπήρξε επικεφαλής του Συμβουλίου Ασφαλείας του ΟΗΕ για τη Ναμίμπια. Μετά τη θητεία του στον ΟΗΕ, διορίστηκε Υπουργός Εξωτερικών και του ανατέθηκε το καθήκον να πετύχει κατάπαυση του πυρός στην Ανγκόλα.
Το 1978 εξελέγη βουλευτής στην εκλογική περιφέρεια του Μουνάλι και διατήρησε την έδρα του το 1983. Το 1988 ηττήθηκε στις εκλογές, όμως έφερε την υπόθεση στο δικαστήριο. Υπηρέτησε επίσης στο Υπουργείο για τα Μεταλλεία. Το 1991 ηττήθηκε στην εκλογική του περιφέρεια από τον υποψήφιο του Κινήματος για μια Πολυκομματική Δημοκρατία (MMD), Ρόναλντ Πένζα. Αρχικά σκόπευε να κατέλθει ξανά υποψήφιος στις εκλογές του 1996, τελικά όμως υποστήριξε την αποχή στην οποία είχε προβεί το UNIP.
Αντιπροεδρία
Το Σεπτέμβριο του 2006 ο Μουαναγουάσα κέρδισε ξανά τις προεδρικές εκλογές και διόρισε αντιπρόεδρο της κυβέρνησης τον Μπάντα. Ο διορισμός του, μαζί με τη σύνθεση της νέας κυβέρνησης, ανακοινώθηκαν στις 9 Οκτωβρίου του 2006. Τον Αύγουστο του 2007, ο Μπάντα εστάλη στη Ζιμπάμπουε από τον πρόεδρο, με σκοπό να βελτιώσει τις σχέσεις μεταξύ των δύο χωρών, οι οποίες είχαν επιδεινωθεί έπειτα από κριτική που είχε ασκήσει ο Μουαναγουάσα στον πρόεδρο της Ζιμπάμπουε, Ρόμπερτ Μουγκάμπε.
Προσωρινός πρόεδρος
Ενώ παρευρισκόταν στη σύνοδο κορυφής της Αφρικανικής Ένωσης στην Αίγυπτο, ο Μουαναγουάσα υπέστη εγκεφαλικό επεισόδιο στις 29 Ιουνίου του 2008. Ο Μπάντα ανέλαβε προσωρινός Πρόεδρος. Οι πληροφορίες που έρχονταν στο φως για την κατάσταση της υγείας του προέδρου απηχούσαν αισιοδοξία, ωστόσο αντιμετωπίστηκαν με σκεπτικισμό.
Το Κοινοβούλιο στη χώρα συνήλθε στις 5 Αυγούστου του 2008 και ο Μπάντα διόρισε άλλον επικεφαλής της κυβέρνησης για οικονομικά θέματα, θέση που κατείχε ο ίδιος. Ο Μουαναγουάσα απεβίωσε στις 19 Αυγούστου του 2008 και πρόεδρος έγινε επίσημα ο Μπάντα.
Εκλογές 2008
Στις 30 Οκτωβρίου του 2008 διεξήχθησαν προεδρικές εκλογές. Σύμφωνα με τα πρώτα αποτελέσματα, ο πρόεδρος Ρουπία Μπάντα προηγείτο του υποψηφίου της Αντιπολίτευσης, Μάικλ Σάτα. Ο Σάτα κατήγγειλε νοθεία και τρομοκράτηση των ψηφοφόρων από τις δυνάμεις ασφαλείας. Με καταμετρημένες τις 43 από τις 150 συνολικά εκλογικές περιφέρειες, ο ηγέτης της Αντιπολίτευσης, Μάικλ Σάτα προηγήθηκε αρχικά με άνω του 50 τοις εκατό των ψήφων. Ωστόσο, τα αποτελέσματα που ανακοινώθηκαν την 1η Νοεμβρίου με καταμετρημένες 148 εκλογικές περιφέρειες έφεραν ξανά τον Μπάντα να προηγείται με 40% έναντι 38,5% για το Σάτα. Η Αντιπολίτευση δεν έκανε δεκτό το αποτέλεσμα και απείλησε με προσφυγή στα δικαστήρια. Στις 2 Νοεμβρίου επιβεβαιώθηκε η οριακή νίκη του Μπάντα,με την ανακοίνωση των τελικών αποτελεσμάτων. . Σύμφωνα με αυτά, πρόεδρος εξελέγη ο Μπάντα με 40,09% των ψήφων έναντι 38,13% για το Σάτα. Ο Μπάντα ορκίστηκε και ανέλαβε καθήκοντα την ίδια ημέρα, χρησιμοποιώντας την περίσταση για να απευθύνει κάλεσμα για ενότητα. Οι υποστηρικτές του Σάτα πρωταγωνίστησαν σε επεισόδια στη Λουσάκα και στην πόλη Κίτουε, την 1η και στις 2 Νοεμβρίου. Το Ίδρυμα για την Πρόοδο της Δημοκρατίας, μια μη κυβερνητική οργάνωση, προέβη σε αυτόνομη καταμέτρηση των ψήφων και τα αποτελέσματά του ήταν ίδια με τα αποτελέσματα που ανακοινώθηκαν από την Εφορευτική Επιτροπή.
Ήττα στις εκλογές του 2011
Στις 25 Μαρτίου του 2013, ο Μπάντα συνελήφθη από την αστυνομία της Ζάμπια με την κατηγορία της διαφθοράς και κατάχρησης εξουσίας για την περίοδο που ήταν πρόεδρος της χώρας. Αργότερα αφέθηκε ελεύθερος αφού κατέβαλε εγγύηση 500.000ZK. Ο Μπάντα κατηγορείται για την κλοπή 11 εκατομμυρίων δολαρίων, μέρος των οποίων χρησιμοποίησε, σύμφωνα με το κατηγορητήριο, για την προεκλογική του εκστρατεία τον Σεπτέμβριο του 2011.
Παραπομπές
Μπαντα Κατηγορία:Αντιπρόεδροι της Ζάμπιας
Αλεικυκλική ένωση
Στη Χημεία και ειδικότερα στη Βιοχημεία με το όνομα αλεικυκλική ένωση ή κυκλική ένωση, χαρακτηρίζεται όποιαδήποτε οργανική ένωση, στην οποία τρία ή περισσότερα άτομα άνθρακα συνδέονται μεταξύ τους έτσι ώστε να σχηματίζουν κλειστό δακτύλιο, (εξ ου και κυκλική), σε αντίθεση με την αλειφατική ένωση.
Οι δεσμοί μεταξύ των γειτονικών ατόμων μπορεί να είναι απλοί ή διπλοί, ή τριπλοί, δηλαδή με ζεύγος ηλεκτρονίων, ή με τέσσερα, ή με έξι ηλεκτρόνια αντίστοιχα. Ειδικότερα οι ενώσεις που φέρουν εξαμελείς δακτυλίους ατόμων άνθρακα με εναλλασσόμενους απλούς και διπλούς δεσμούς ονομάζονται αρωματικές ενώσεις, που διαφέρουν των αλεικυκλικών ενώσεων ως προς τη χημική δραστικότητα.
Η σταθερότητα των αλεικυκλικών ενώσεων επηρεάζεται από τους περιορισμούς που διακρίνουν τις γωνίες των διπλών και τριπλών δεσμών. Συνεπώς οι αλεικυκλικές ενώσεις που φέρουν μικρούς δακτύλιους είναι λιγότερες σταθερές από εκείνες με μεγαλύτερους δακτυλίους.
Παραδείγματα αλεικυκλικλικών ενώσεων:
Δείτε επίσης
Κατηγορία:Οργανικές ενώσεις Κατηγορία:Βιοχημεία
Βίλιγια Αλεκναϊτέ-Αμπραμικιενέ
Η Βίλιγια Αλεκναϊτέ-Αμπραμικιενέ (λιθουανικά: Vilija Aleknaitė-Abramikienė, γεννηθείσα στις 4 Μαΐου του 1957, στο Λιντουβέναϊ της επαρχίας Ρασεϊνιάι στη Λιθουανία) είναι Λιθουανή πολιτικός και μέλος του κοινοβουλίου (Σέιμας).
Βιογραφία
Η Αλεκναϊτέ-Αμπραμικιενέ γεννήθηκε σε μια οικογένεια δημοσίων υπαλλήλων στο Λιντουβέναϊ της επαρχίας Ρασέινιαϊ στη Λιθουανία, στις 4 Μαΐου 1957.
Το 1975 η Αλεκναϊτέ-Αμπραμικιενέ αποφοίτησε από τη σχολή καλών τεχνών Μ.Κ. Τσιουρλιόνις, και το 1980 από το Λιθουανικό Ωδείο, ως πιανίστας και μουσικολόγος. Από το 1980 εργάστηκε στο ωδείο ως εξάρχων και εκπαιδευτής.
Η Αλεκναϊτέ-Αμπραμικιενέ εντάχθηκε στις δραστηριότητες του Σαγιούντις το 1988. Στις εκλογές του 1992, η Αλεκναϊτέ-Αμπραμικιενέ εξελέγη ως μέλος της Έκτης Σέιμας μέσα από το εκλογικό κατάλογο του Σαγιούντις. το 1993, ήταν ένα από τα ιδρυτικά μέλη του κόμματος της Εθνικής Ένωσης που προέκυψε από το Σαγιούντις. Είχε επανεκλεγεί στη Σέιμας στις εκλογές του 1996, του 2000, του 2004, του 2008 και του 2012.
Παραπομπές
Κατηγορία:Λιθουανοί πολιτικοί
Ηπατίτιδα
Η ηπατίτιδα είναι ένας γενικός όρος για ασθένειες που οφείλονται σε φλεγμονή του ήπατος από διάφορες αιτιολογίες -η λέξη προέρχεται από την αρχαία ελληνική λέξη ήπαρ (γεν. ήπατος) που σημαίνει συκώτι και από την κατάληξη -ίτις που δηλώνει τη φλεγμονή του οργάνου. Η ηπατίτιδα διαχωρίζεται συνήθως σε οξεία και χρόνια και τις περισσότερες φορές οφείλεται σε ιούς που προσβάλλουν ειδικά το συκώτι προκαλώντας αντίστοιχους τύπους ηπατίτιδας -π.χ. ηπατίτιδα τύπου Β ή τύπου A κ.λπ. Η φλεγμονή στο ήπαρ όμως μπορεί να προκληθεί και από άλλά αίτια. Η πάθηση μπορεί να ακολουθήσει υποκλινική πορεία, δηλαδή να μην προκαλεί κανένα έντονο σύμπτωμα ή αντίθετα να είναι κεραυνοβόλος, οπότε ο ασθενής χρειάζεται πια μεταμόσχευση ήπατος.
Χρόνια ηπατίτιδα
Οι περισσότεροι ασθενείς σε αυτή την περίπτωση είναι ασυμπτωματικοί ή έχουν ήπια συμπτώματα. Η ασθένεια αποκαλύπτεται συχνά με μια τυχαία εξέταση αίματος. Συχνά πάντως αισθάνονται μια γενική κόπωση και αδιαθεσία που την αποδίδουν σε άλλα αίτια. Αν ο ασθενής με χρόνια ηπατίτιδα παρουσιάσει ίκτερο, αυτό συνήθως σημαίνει ότι η βλάβη στο συκώτι του έχει προχωρήσει σημαντικά. Οι εκτεταμένες βλάβες στους ιστούς του ήπατος ή η κίρρωσή του μπορεί να εκδηλωθεί με απώλεια βάρους, εύκολους μωλωπισμούς, αιμορραγική τάση, οιδήματα στα πόδια κ.λπ. Τελικά η κίρρωση μπορεί να οδηγήσει σε νεφρική ανεπάρκεια και σε πολύ σοβαρή επιδείνωση λόγω βλαβών στον εγκέφαλο, οπότε ο ασθενής πέφτει σε κώμα.
Αίτια
Οι περισσότερες φλεγμονές του ήπατος, τόσο στην οξεία όσο και στη χρονία ηπατίτιδα, οφείλονται συνήθως σε συγκεκριμένους ιούς, τον Α,Β,C,D,E οι οποίοι και προκαλούν τους αντιστοιχους τύπους ηπατίτιδας. Ομως φλεγμονή στο συκώτι μπορεί να προκαλέσει και ο ιός του έρπητα, ο κυταρομεγαλοϊός, ο ιός Έπσταϊν-Μπαρ και άλλοι. Επίσης ηπατίτιδα μπορεί να προκληθεί και από άλλους μολυσματικούς φορείς, όχι απαραίτητα ιούς -π.χ. από το τοξόπλασμα. Συχνή αιτία της μη ιογενούς ηπατιτίδας είναι επίσης η άμετρη κατανάλωση οινοπνευματωδών ποτών. Σπανιότερα ηπατίτιδα μπορεί να προκληθεί και από τοξίνες τροφίμων (π.χ. μανιταριών) όπως και από φαρμακευτικά σκευάσματα που μπορεί να περιέχουν παρακεταμόλη, αμοξυκυλίνη, όπως και από αντιφυματικά φάρμακα και διάφορα άλλα σκευάσματα που επιβαρύνουν το συκώτι. Φλεγμονή στο ήπαρ επίσης μπορεί να προκαλέσουν και ορισμένα αυτοάνοσα νοσήματα όπως ο ερυθηματώδης λύκος.
Ηπατίτιδα από αλκοόλ
Η ηπατίτιδα αυτή συνήθως εκδηλώνεται ύστερα από μια σχετικά μακρά περίοδο κατάχρησης οινοπνευματωδών ποτών και τα συμπτώματά της ποικίλουν: ο ασθενής νιώθει αδιαθεσία, μπορεί να διογκώνεται το συκώτι του και να παρουσιάζει κατακράτηση υγρών (ασκήτης) ή και σε σοβαρή επιδείνωση να παρουσιάσει ξαφνικά ίκτερο και βαρεία ηπατική ανεπάρκεια.
Ηπατοτοξικότητα φαρμάκων
Κάποιες φαρμακευτικές ουσίες συνδέονται περισσότερο από τις άλλες με ηπατικές βλάβες, είναι δηλαδή πιο τοξικές για το συκώτι. Ανάμεσα σε αυτές είναι οι εξής:
Άλλα αίτια
Ηπατίτιδα μπορεί να προκληθεί και από την αματοξίνη που περιέχεται σε ορισμένα μανιτάρια, από τον λευκό φωσφόρο, τον τετραχλωράνθρακα (χρησιμοποιείται στο στεγνό καθάρισμα), το χλωροφόρμιο και το τριχλωροαιθυλένιο.
Φλεγμονή στο ήπαρ μπορεί να προκαλέσουν και ορισμένες μεταβολικές διαταραχές, όπως η αιμοχρωμάτωση, η νόσος του Wilson (συσσώρευση χαλκού) κ.α.
Διάγνωση ηπατίτιδας
Όταν ο γιατρός σας υποψιαστεί ότι εσείς ή το παιδί σας πιθανόν να πάσχει από ηπατίτιδα, θα ζητήσει να γίνουν συγκεκριμένες εξετάσεις αίματος.
Εξωτερικοί σύνδεσμοι
Κατηγορία:Φλεγμονές Κατηγορία:Παθήσεις του ήπατος
Ο κατεργάρης
Ο κατεργάρης είναι ελληνική ρομαντική κωμική ταινία του 1971, παραγωγής Φίνος Φιλμ και σε σκηνοθεσία - σενάριο Γιάννη Δαλιανίδη.
Παραγωγή
Πρόκειται για μεταφορά στο σινεμά του θεατρικού έργου του Νίκου Τσιφόρου "Πάρτυ για νέους". Είναι η τελευταία ασπρόμαυρη παραγωγή της Φίνος Φιλμ και η μοναδική με πρωταγωνιστή τον Χρόνη Εξαρχάκο.
Θρυλική έχει μείνει η ατάκα του Εξαρχάκου "αζμπέτε", που αρθρώνει προσπαθώντας να επαναλάβει την αγγλική φράση "to know us better" που χρησιμοποιεί η Νόρα Βαλσάμη για να αναφερθεί στο πάρτι.
Η ταινία έκανε πρεμιέρα στις αίθουσες στις 5 Απριλίου 1971. Κόβοντας 157.614 εισιτήρια, κατατάχθηκε στην 38η θέση ανάμεσα σε 87 ταινίες της ίδιας σεζόν.
Αλγόριθμος SSTF
Ο αλγόριθμος SSTF είναι ένας αλγόριθμος χρονοπρογραμματισμού ο οποίος έχει ως καθήκον να επιλέγει με ποια σειρά θα εξυπηρετηθούν οι αιτήσεις προς ένα σκληρό δίσκο που αφορούν εγγραφή και ανάγνωση σε αυτόν.
Περιγραφή
Το όνομά του αλγορίθμου SSTF προέρχεται από τα αρχικά των λέξεων Shortest Seek Time First και η αρχή λειτουργίας του είναι ιδιαίτερα εύκολη. Ο SSTF εξυπηρετεί πρώτα την αίτηση που βρίσκεται πιο κοντά στην κεφαλή του δίσκου την δεδομένη χρονική στιγμή μέχρις ότου να εξυπηρετηθούν όλες οι αιτήσεις. Η επιλογή του αιτήματος γίνεται με βάση τον χρόνο αναζήτησης, δηλαδή το πόσους κυλίνδρους (ίχνη) πρέπει να διανύσει η κεφαλή.
Παράδειγμα
Έστω σκληρός δίσκος με 200 ίχνη ο οποίος έχει μια δεδομένη στιγμή τις παρακάτω αιτήσεις: ίχνος 11, ίχνος 5, ίχνος 53, ίχνος 88, ίχνος 76, ίχνος 2.
Έστω ότι η κεφαλή την δεδομένη στιγμή είναι στο ίχνος 30.
SSTF
30 -- > 11 -- > 5 -- > 2 -- > 53 -- > 76 -- > 88
Απόδοση
Ο αλγόριθμος SSTF είναι σημαντικά καλύτερος σε σχέση με τον FCFS αφού ο χρόνος αναζήτησης συχνά μειώνεται και ως το 1/3 του χρόνου που χρειάζεται ο FCFS.
Πηγές
SSTF
Χρονόμετρο
μικρογραφία|Χρονομέτρηση αθλήματος. Το χρονόμετρο είναι όργανο μέτρησης του χρόνου που μετρά με ωρολογιακό μηχανισμό τον χρόνο που περνά μεταξύ συμβάντων.
Ετυμολογία
Ο όρος «χρονόμετρο» αποτελείται από τις λέξεις «χρόνος» και «μετρώ».
Τύποι χρονομέτρων
Όταν αναφερόμαστε σε χρονόμετρο συνήθως εννοούμε τον ωρολογιακού τύπου μηχανισμό, αναλογικό ή ψηφιακό, που κρατούμε και ελέγχουμε με το χέρι. Υπάρχουν και μεγάλοι σε διαστάσεις τύποι χρονομέτρων, όπως για παράδειγμα τα χρονόμετρα των αθλητικών εγκαταστάσεων που έχουν μορφή ψηφιακών πινάκων στα στάδια που διεξάγονται ομαδικά ή άλλα αθλήματα.
Χρονόμετρο χειρός
Το απλό χρονόμετρο το οποίο κρατούμε στο χέρι έχει συνήθως δύο κουμπιά για τον χειρισμό του. Το ένα ξεκινά να μετρά τον χρόνο και το ίδιο κουμπί σταματά τη μέτρηση όταν το πατούμε ξανά, ενώ το δεύτερο κουμπί μηδενίζει τον μετρητή ώστε να ξεκινήσει νέα μέτρηση. Στο αναλογικό χρονόμετρο υπάρχει ένας ενδείκτης για τα δευτερόλεπτα που περνούν (μεγάλος δείκτης) και ένας τουλάχιστο μικρότερος που μετρά τα λεπτά που συμπληρώνει ένας πλήρης κύκλος του δείκτη δευτερολέπτων. Στα ψηφιακά χρονόμετρα η ένδειξη είναι αριθμητική και δεν έχουμε κινούμενα μέρη. Το χρονόμετρο χειρός έχει σφάλμα τουλάχιστο τον ανθρώπινο χρόνο απόκρισης, καθώς ο έλεγχός του δεν είναι αυτοματοποιημένος. Υπάρχουν επίσης χρονόμετρα χειρός που δίνουν τη δυνατότητα να χρονομετρήσουμε περισσότερα του ενός γεγονότα, όπως για παράδειγμα το χρόνο δύο ή περισσότερων αθλητών.
Μηχανικό χρονόμετρο
Ένα μηχανικό χρονόμετρο στηρίζεται σε μηχανικό ωρολογιακό μηχανισμό για τη μέτρηση του χρόνου. Η ενέργειά του πηγάζει από ένα ελατήριο που, όταν το συσπειρώνουμε με κούρδισμα, δίνει τη δυνατότητα της ελεγχόμενης απελευθέρωσης της ενέργειας αυτής, με αποτέλεσμα την κίνηση των δεικτών. Η ακρίβεια ενός μηχανικού χρονομέτρου εξαρτάται από μηχανικές ρυθμίσεις, όπως την κίνηση γραναζιών που σφίγγονται κατάλληλα προκειμένου να αντιστέκονται στην απότομη εκτόνωση του ελατηρίου.
Ψηφιακό χρονόμετρο με αναλογικούς ενδείκτες
Σε πιο σύγχρονα χρονόμετρα δίνεται η δυνατότητα οδήγησης των αναλογικών μηχανισμών των δεικτών από κρύσταλλο ταλάντωσης, ο οποίος προσδίδει εξαιρετικά μεγαλύτερη ακρίβεια από ένα μηχανικό σύστημα ωρολογιακού μηχανισμού .
Ψηφιακό χρονόμετρο με ψηφιακούς ενδείκτες
Σε ένα τέτοιο χρονόμετρο η ακρίβεια καθορίζεται και πάλι από κρύσταλλο ταλάντωσης, δίνεται όμως η δυνατότητα να έχουμε ψηφιακή ένδειξη και πολλαπλές μνήμες, οπότε είναι δυνατή η χρονομέτρηση περισσότερων του ενός γεγονότων που έχουν ξεκινήσει ταυτόχρονα.
Χρονόμετρα με εξωτερικούς αισθητήρες
Σε αρκετά χρονόμετρα προσαρτώνται εξωτερικά αισθητήρες, αντί για τα κουμπιά που πατιούνται με το χέρι. Έτσι είναι δυνατό να έχουμε μεγάλη ακρίβεια στη μέτρηση του χρόνου μεταξύ δύο γεγονότων τα οποία σηματοδοτούνται από την ανίχνευση στον αισθητήρα. Ένας τυπικός αισθητήρας μπορεί να δώσει τη δυνατότητα να μετρά ένα χρονόμετρο με ακρίβεια μεγαλύτερη από ένα χιλιοστό του δευτερολέπτου.
Εφαρμογές
Τα χρονόμετρα συναντώνται, επιπρόσθετα των χρονομέτρων χειρός και των ψηφιακών πινάκων σε αθλητικές εγκαταστάσεις, σε ρολόγια χειρός, σε κινητά τηλέφωνα, υπολογιστές κλπ.
Κατηγορία:Ρολόγια
651
Η τρέχουσα σελίδα αφορά το έτος 651 κατά το Γρηγοριανό ημερολόγιο
Θάνατοι
Κατηγορία:Έτη
Αίμα
thumb|right|130px|Αίμα σε κανονική κυκλοφορία. Μπορούν να παρατηρηθούν τα ερυθρά αιμοσφαίρια, κάποια λευκά αιμοσφαίρια καθώς επίσης και αιμοπετάλια.
Αίμα είναι το υγρό που κυκλοφορεί στο αγγειακό σύστημα των ανθρώπων και των ζώων. Η κυκλοφορία του διαμέσου της καρδιάς, των αρτηριών, των φλεβών και των τριχοειδών αγγείων επιτελεί διάφορες λειτουργίες όπως η μεταφορά θρεπτικών ουσιών, ορμονών, βιταμινών, θερμότητας και οξυγόνου στους ιστούς και την απομάκρυνση άχρηστων ουσιών που παράγονται κατά τον μεταβολισμό και του διοξειδίου του άνθρακα. Επιπρόσθετα, παρέχει άμυνα κατά των λοιμώξεων μέσω της δράσης των λευκών αιμοσφαιρίων και των αντισωμάτων. Το αίμα αποτελεί έναν εξαιρετικά εξειδικευμένο κυκλοφορούντα ιστό, ο οποίος αποτελείται από διάφορους τύπους κυττάρων που συγκρατούνται μέσα σε ένα υγρό μέσο που ονομάζεται πλάσμα.
Το αίμα αποτελεί το 7% του βάρους του ανθρώπινου σώματος και, κατά συνέπεια, ο μέσος ενήλικος έχει συνολικό όγκο αίματος γύρω στα 5 λίτρα, από τα οποία τα 2,7 έως 3 λίτρα είναι πλάσμα και το υπόλοιπο της σύστασής του είναι τα έμμορφα κυτταρικά στοιχεία που αιωρούνται σε αυτό. Το αίμα διασχίζει το ανθρώπινο σώμα με μέση ταχύτητα 2 χιλιόμετρα την ώρα, καλύπτοντας όλο το δίκτυο των αιμοφόρων αγγείων, των οποίων η επιφάνεια υπολογίζεται σε 8.000 τετραγωνικά μέτρα. Με κάθε παλμό της η καρδιά διοχετεύει περίπου 70 χιλιοστόλιτρα αίματος στις αρτηρίες, που ισοδυναμούν με περίπου 7.000 λίτρα ημερησίως ή περίπου 2,5 εκατομμύρια λίτρα το χρόνο.
Η σύσταση του αίματος
thumb|right|403x403px
Το ανθρώπινο αίμα αποτελείται από το πλάσμα (άμορφο συστατικό), μέσα στο οποίο εναιωρούνται τα ερυθρά αιμοσφαίρια, τα λευκά αιμοσφαίρια και τα αιμοπετάλια. Το αίμα περιέχει αέρια όπως το οξυγόνο, το διοξείδιο του άνθρακα και το άζωτο και μεταφέρει επίσης σε μικρές ποσότητες μια μεγάλη ποικιλία διαλυμένων χημικών ουσιών, στις οποίες περιλαμβάνονται υδατάνθρακες (γλυκόζη), πρωτεΐνες (λευκώματα), ορμόνες, λίπη και αζωτούχες ενώσεις. Το αίμα αποτελείται κατά 22 % από στερεά και κατά 78 % από νερό.
Τα πραγματικά κύτταρα και τα διάφορα τμήματά τους (έμμορφο συστατικό) αποτελούν το 45% του όγκου του κυκλοφορούντος αίματος. Η αναλογία ερυθρών αιμοσφαιρίων προς λευκά αιμοσφαίρια είναι περίπου 500 προς 1. Σε ένα κυβικό χιλιοστό αίματος υγιούς ανθρώπου βρίσκονται 4 με 5 εκατομμύρια ερυθρά αιμοσφαίρια, 4.000 με 11.000 λευκά και 150.000 με 400.000 αιμοπετάλια. Το πιο σημαντικό από τα λευκώματα που μεταφέρει το αίμα είναι η αιμοσφαιρίνη, η οποία είναι μια μεταλλοπρωτεΐνη με σίδηρο, που περιέχεται στα ερυθρά αιμοσφαίρια. Η λειτουργία που επιτελεί στα περισσότερα θηλαστικά είναι αυτή της μεταφοράς οξυγόνου από τους πνεύμονες στο υπόλοιπο σώμα και διοξειδίου του άνθρακα από το σώμα στους πνεύμονες. Κατά την διαδικασία αυτή η αιμοσφαιρίνη ονομάζεται οξυαιμοσφαιρινη. Άλλα λευκώματα του αίματος του προσδίδουν ιδιότητες όπως η πηκτικότητα. Οι διάφορες ιδιότητες των ομάδων αίματος που λαμβάνονται υπόψιν στις μεταγγίσεις επίσης εξαρτώνται από λευκώματα του αίματος.
Πλάσμα
Το πλάσμα είναι το μεγαλύτερο κύριο συστατικό του αίματος και αποτελεί το 55% του όγκου του. Είναι ένα υποκίτρινο υγρό μέσω του οποίου μεταφέρονται αιμοσφαίρια, πρωτεΐνες και άλλες ουσίες. Αποτελείται κατά 91,5% από νερό, κατά 7% από πρωτεΐνες, όπως η λευκωματίνη (αλβουμίνη), οι σφαιρίνες και το ινωδογόνο, και κατά 1,5% από άλλες ουσίες, όπως θρεπτικά συστατικά, ορμόνες, αναπνευστικά αέρια, ηλεκτρολύτες, βιταμίνες και άχρηστες αζωτούχες ουσίες.
thumb|right|120px|Ερυθρά αιμοσφαίρια
Ερυθρά αιμοσφαίρια
Τα ερυθρά αιμοσφαίρια ή ερυθροκύτταρα (RBC) αποτελούν το 38% με 48% του πλήρους αίματος. Είναι τα πιο πολυάριθμα κύτταρα σε κυκλοφορία και δίνουν στο αίμα το χαρακτηριστικό κόκκινο χρώμα του μέσω της αιμοσφαιρίνης που περιέχουν. Η λειτουργία τους αφορά τη διατήρηση των ιστών στη ζωή καθώς μεταφέρουν σε αυτούς οξυγόνο από τους πνεύμονες και απομακρύνουν το διοξείδιο του άνθρακα προς την αντίθετη κατεύθυνση. Έχουν το σχήμα αμφίκοιλων δίσκων διαμέτρου 7 μικρόμετρα και πάχους 2. Παράγονται από τον μυελό των οστών και δεν έχουν πυρήνα, ενώ ο μέσος όρος ζωής τους είναι 120 ημέρες, κατά τη διάρκεια του οποίου διανύει 1.500 χιλιόμετρα καθώς διασχίζει ολόκληρο το κυκλοφορικό σύστημα. Είναι πολύ ελαστικά κύτταρα και αυτή τους η ιδιότητα τους επιτρέπει να περνούν από τα τριχοειδή αγγεία. Η εκατοστιαία αναλογία ερυθρών αιμοσφαιρίων ανά μονάδα όγκου αίματος ονομάζεται αιματοκρίτης.
Αιμοσφαιρίνη
Η αιμοσφαιρίνη αποτελεί πρωτεϊνική (λευκωματούχο) ένωση του αίματος. Σχηματίζεται από δύο ζεύγη διαφορετικών πρωτεϊνικών αλυσίδων και τέσσερις προσθετικές ομάδες, οι οποίες ονομάζονται αίμη. Καθοριστικό ρόλο παίζει η παρουσία σιδήρου σε αυτές τις προσθετικές ομάδες, ο οποίος έχει υψηλότατη τάση σύνδεσης με το οξυγόνο και χαμηλότερη με το διοξείδιο του άνθρακα. Σύμφωνα με αυτό, γίνεται σύνδεση του οξυγόνου με την αιμοσφαιρίνη στους πνεύμονες, όπου εμφανίζεται και μεγάλη συγκέντρωση οξυγόνου, οπότε και δημιουργείται η οξυαιμοσφαιρίνη. Έτσι, είναι δυνατή η μεταφορά οξυγόνου στα τριχοειδή αγγεία, εκμεταλλευόμενη την ιδιότητα της οξυαιμοσφαιρίνης του να αποβάλλει εύκολα οξυγόνο. Το αίμα που έχει κορεστεί από οξυγόνο και έχει μεγάλη ποσότητα οξυαιμοσφαιρίνης λέγεται αρτηριακό αίμα. Αυτό καθώς φτάνει στα λεπτά τριχοειδή αγγεία διασπάται σε αιμοσφαιρίνη και οξυγόνο και έτσι γίνεται η μεταφορά του οξυγόνου στους ιστούς. Αντίστροφα, η απόθεση του διοξειδίου του άνθρακα στις πνευμονικές κυψελίδες γίνεται μέσω της απόθεσης του διοξειδίου του άνθρακα που αποβάλλεται από αυτούς, στην αιμοσφαιρίνη. Η αιμοσφαιρίνη αυτή ονομάζεται ανθρακοαιμοσφαιρίνη και το αίμα που την περιέχει έχει πιο σκοτεινό χρώμα από το αρτηριακό και ονομάζεται φλεβικό. Η ανθρακοαιμοσφαιρίνη διασπάται στους πνεύμονες και αποβάλλεται το διοξείδιο του άνθρακα. Σύμφωνα με την περιγραφή αυτού του κύκλου φαίνεται ότι η λειτουργία της αιμοσφαιρίνης αφορά στη μεταφορά οξυγόνου στους ιστούς και την απαγωγή του διοξειδίου του άνθρακα από αυτούς καθώς και ότι η αιμοσφαιρίνη υπάρχει μόνο στα ερυθρά αιμοσφαίρια και είναι αυτή ουσιαστικά που δίνει στο αίμα το χαρακτηριστικό του χρώμα, για τον άνθρωπο, τα σπονδυλωτά και κάποια ασπόνδυλα ζώα.
Η ποσότητά της στο αίμα μετριέται σε γραμμάρια (g) αιμοσφαιρίνης ανά 100 κυβικά εκατοστά (cc) αίματος. Ο ενήλικος έχει συνήθως μέσο όρο αιμοσφαιρίνης 14 g/100 cc. Ένας πρακτικός τρόπος για να υπολογίζεται ο αιματοκρίτης από την τιμή της αιμοσφαιρίνης είναι μέσω πολλαπλασιασμού της τιμής αυτής επί 3. Το γινόμενο είναι συνήθως λίγο μικρότερο από την πραγματική τιμή του αιματοκρίτη. Η ποσότητα της αιμοσφαιρίνης στο αίμα αποτελεί σημαντική διαγνωστική μέθοδο για την ιατρική καθώς μπορεί να δώσει ενδείξεις για ένα ευρύ φάσμα παθήσεων.
thumb|left|240px|Από αριστερά προς τα δεξιά: ερυθροκύτταρο, θρομβοκύτταρο και λευκοκύτταρο
Λευκά αιμοσφαίρια
Τα λευκά αιμοσφαίρια, λευκοκύτταρα ή κοκκιοκύτταρα (WBC) είναι άχρωμα ή λευκού χρώματος κύτταρα με πυρήνα. Αποτελούν λιγότερο από το 1 τοις εκατό του πλήρους αίματος. Έχουν σχήμα σφαιρικό όταν είναι ακίνητα ενώ μπορούν να κινούνται με αμοιβαδικές κινήσεις. Μία σημαντική τους ικανότητα είναι το ότι μπορούν να διαπερνούν τα τοιχώματα των αιμοφόρων αγγείων και να φτάνουν στο συνδετικό ιστό και στη λέμφο.
Η πρωταρχική λειτουργία τους είναι η άμυνα και η καταπολέμηση των λοιμώξεων μέσω της επίθεσης και της καταστροφής επιβλαβών ξένων ουσιών. Μπορούν να κατευθύνονται προς τις περιοχές του οργανισμού όπου αυτός έχει προσβληθεί, όπως φλεγμονές, εγκαύματα, πληγές, και να κατατρώνε και να αποβάλλουν με φαγοκύττωση μικρότερά τους οργανικά μόρια. Επιπλέον, με ένζυμα που φέρουν μπορούν να καταλύουν τον ιστό, φαινόμενο που συναντάται στα αποστήματα με σκοπό την επαναδημιουργία υγιούς ιστού μετά την πλήρη καταπολέμηση της πάθησης που προκάλεσε την κατάλυση. Σχηματίζονται στους μυελοβλάστες του μυελού των οστών, στο σπλήνα και τους λεμφαδένες. Κατά κανόνα είναι, επίσης, υπεύθυνα για την Ιστοσυμβατότητα κατά τις μεταμοσχεύσεις οργάνων, καθώς, αν δεν υφίσταται ιστοσυμβατότητα, τα λευκά αιμοσφαίρια "επιτίθενται" στο μόσχευμα, θεωρώντας το "ξένο σώμα" και, σταδιακά, προκαλούν την καταστροφή του.
Αιμοπετάλια
Πολλές φορές αναφέρονται ως θρομβοκύτταρα, χωρίς αυτή η ονομασία να είναι ορθή. Τα θρομβοκύτταρα είναι κύτταρα με πυρήνα που συναντώνται σε όλα τα σπονδυλωτά, πλην των θηλαστικών.
Πήξη του αίματος
Σε ένα μικρό τραυματισμό το αίμα σύντομα πήζει και η αιμορραγία σταματά. Η πήξη του αίματος είναι πολύ σημαντική διαδικασία διότι εμποδίζει τη μεγάλη απώλεια αίματος, την εισβολή των μικροοργανισμών και είναι το πρώτο βήμα για την επούλωση ενός τραύματος.
Η καταστροφή ενός ιστού ακολουθείται από μια σειρά αντιδράσεων, στο τέλος της οποίας το ινωδογόνο μετατρέπεται με τη βοήθεια της θρομβίνης (ένζυμο) σ' ένα μη διαλυτό πρωτεϊνικό πλέγμα, το ινώδες. Το ινώδες δημιουργεί ένα μικροσκοπικό δίκτυο, του οποίου οι ίνες εγκλωβίζουν τα ερυθρά αιμοσφαίρια. Έτσι σχηματίζεται ένας θρόμβος, που σταματά τη ροή του αίματος. Για το σχηματισμό της θρομβίνης είναι απαραίτητοι πολλοί παράγοντες όπως το ασβέστιο, η βιταμίνη Κ και τα αιμοπετάλια. Η διαδικασία πήξης του αίματος είναι μια σύνθετη πορεία, κατά την οποία ο ένας παράγοντας ενεργοποιεί τον άλλον.
Πρέπει να σημειωθεί ότι ο καπνός του τσιγάρου περιέχει δύο τουλάχιστον ουσίες οι οποίες παρεμποδίζουν το σχηματισμό του ινώδους.
Ορισμένοι άνθρωποι γεννιούνται χωρίς να διαθέτουν κάποιον από τους παράγοντες πήξης του αίματος, με αποτέλεσμα η διαδικασία της πήξης να καθυστερεί σημαντικά, γεγονός που έχει ως συνέπεια τη μεγάλη απώλεια αίματος σε περιπτώσεις τραυματισμού. Η ασθένεια αυτή ονομάζεται αιμορροφιλία ή αιμοφιλία και είναι κληρονομική.
Το αίμα περιέχει αντιπηκτικές ή αντιθρομβωτικές ουσίες, που εμποδίζουν την πήξη του και το διατηρούν υγρό. Σε ορισμένες περιπτώσεις, όμως, η μη ομαλή εσωτερική επιφάνεια των αιμοφόρων αγγείων, που μπορεί να είναι αποτέλεσμα αρτηριοσκλήρυνσης, τραυματισμού ή μόλυνσης, ενδέχεται να προκαλέσει το σχηματισμό θρόμβου. Αν ο θρόμβος αυτός (έμβολο) παρασυρθεί με την κυκλοφορία, μπορεί να αποφράξει κάποιο αγγείο. Εάν αποφράξει ένα αγγείο των πνευμόνων, μπορεί να προκαλέσει πνευμονική εμβολή. Αν πάλι ο θρόμβος αποφράξει ένα αγγείο που εξυπηρετεί τη στεφανιαία κυκλοφορία, μπορεί να προκληθεί καρδιακό επεισόδιο. Θρόμβος μπορεί να σχηματιστεί και σε αγγεία του εγκεφάλου και να προκαλέσει συμφόρηση ή εγκεφαλικό επεισόδιο.
Τύποι αίματος
thumb|right|100px|Karl Landsteiner Οι τύποι αίματος έχουν ταξινομηθεί με διάφορους τρόπους και η ταξινόμησή τους παίζει μεγάλο ρόλο στις σωστές μεταγγίσεις αίματος. Το γνωστότερο σύστημα κατάταξης είναι το σύστημα ομάδων αίματος ABO, το οποίο περιγράφηκε για πρώτη φορά το 1900 από τον Αυστριακό Βιολόγο και Παθολόγο Καρλ Λαντστάινερ (Karl Landsteiner). Σύμφωνα με αυτό, το αίμα διακρίνεται σε τέσσερις ομάδες: A, B, AB και O. Αν δύο ασύμβατοι τύποι αίματος αναμειχθούν, μπορεί να γίνει συγκόλληση των ερυθρών αιμοσφαιρίων και στη συνέχεια καταστροφή τους (αιμόλυση). Αυτό συμβαίνει γιατί υπάρχουν ουσίες, οι συγκολλητίνες και τα συγκολλητιγόνα. Τα συγκολλητινογόνα ανευρίσκονται στην κυτταρική μεμβράνη των ερυθρών αιμοσφαιρίων, οι συγκολλητίνες αιωρούνται στο πλάσμα. Η συγκόλληση των ερυθρών αιμοσφαιρίων γίνεται όταν εμφανιστούν ομώνυμες συγκολλητίνες με την αντίστοιχη κατάταξη συγκολλητινογόνων (π.χ. συγκολλητίνη α με συγκολλητινογόνο Α).
Τα ποσοστά των ομάδων αίματος στον πληθυσμό της Ελλάδας είναι:
Ένα άλλο βασικό σύστημα ταξινόμησης είναι το σύστημα Ρέζους (Rh), σύμφωνα με το οποίο ο καθένας από τους τύπους αίματος ABO προσδιορίζεται είτε ως Rh-θετικός είτε ως Rh-αρνητικός, ανάλογα με το αν υπάρχει ή όχι στα ερυθρά αιμοσφαίρια ο λεγόμενος παράγοντας Ρέζους. Το Rh-θετικό αίμα είναι το πλέον κοινό καθώς χαρακτηρίζει το 85% όλων των ομάδων αίματος ABO. Συμβάλλει στην πήξη του αίματος σε περίπτωση τραυματισμού, ώστε να παρεμποδίζεται η μεγάλη απώλεια αίματος.
Υποσημειώσεις
Οι συγκολλητίνες είναι αυτές που βρίσκονται στο πλάσμα και τα συγκολλητινογόνα είναι αυτά που βρίσκονται στην επιφάνεια των ερυθρών αιμοσφαιρίων.
Πηγές και βιβλιογραφία
Κατηγορία:Αιματολογία Κατηγορία:Ιστοί (βιολογία) Κατηγορία:Σωματικά υγρά
Αλεικυκλικός υδρογονάνθρακας
Στη Χημεία και ειδικότερα τη Βιοχημεία ως αλεικυκλικός υδρογονάνθρακας χαρακτηρίζεται οποιοσδήποτε υδρογονάνθρακας του οποίου τα άτομα συνδέονται κατά τέτοιο τρόπο ώστε να διατηρούν κλειστό δακτύλιο, αλλά όχι αρωματικό, σε αντίθεση με τον αλειφατικό.
Οι αλεικυκλικοί υδρογονάνθρακες διακρίνονται σε:
Γενικά τα κυκλοαλκάνια, τα κυκλοαλκένια και τα κυκλοαλκίνια εξετάζονται ομού με τους αντίστοιχους αλειφατεικούς υδρογονάνθρακες, και τούτο επειδή πολλοί επιστήμονες αν και θεωρούν τους αλεικυκλικούς μαζί με τους αρωματικούς υδρογονάνθρακες στη κατηγορία των κυκλικών υδρογονανθράκων εντούτοις τους κατατάσσουν στους αλειφατικούς.
*
PlayStation 5
Το PlayStation 5 (επίσημη συντομογραφία: PS5) είναι κονσόλα βιντεοπαιχνιδιών που αναπτύχθηκε και κυκλοφόρησε από την Sony Interactive Entertainment στις 12 Νοεμβρίου του 2020 στη Βόρεια και Νότια Αμερική, την Αυστραλία και την Ιαπωνία, ενώ στην Ευρώπη κυκλοφόρησε στις 19 Νοεμβρίου του ίδιου έτους. Είναι διάδοχος του PlayStation 4. Θεωρείται ανταγωνιστής του Xbox Series X της Microsoft και του Switch της Nintendo.
Σε ένα άρθρο του Wired τον Απρίλιο του 2019, ο επικεφαλής αρχιτέκτονας της Sony Μαρκ Σέρνι αποκάλυψε πληροφορίες σχετικά με τον τότε ανώνυμο διάδοχο του PlayStation 4. Κάποια από τα χαρακτηριστικά της κονσόλας είναι η εξειδικευμένη μονάδα δίσκου στερεάς κατάστασης, συμβατότητα με παιχνίδια του PlayStation 4 και του PlayStation VR τίτλους, καθώς και υποστήριξη ψηφιακών τίτλων και τίτλων βασισμένων σε δίσκο.
Ιστορία
Τον Οκτώβριο του 2019 κυκλοφόρησαν περισσότερες πληροφορίες για τα χαρακτηριστικά της κονσόλας. Η κονσόλα έχει οκταπύρηνο επεξεργαστή x86-64-AMD Ryzen Zen2 16 νημάτων. Ο ενσωματωμένος δίσκος Blu-ray της κονσόλας έχει χωρητικότητα 100GB 8 δίσκων Blu-ray και υποστηρίζει επίσης Ultra HD Blu-ray. Η νέα κονσόλα θα έχει εξατομικευμένο αποθηκευτικό χώρο δίσκου στερεάς κατάστασης, καθώς ο Σέρνι έδωσε έμφαση στην ανάγκη για γρήγορη φόρτωση της συσκευής και μεγαλύτερο χώρο για να γίνεται ακόμη καλύτερη η εμπειρία παιχνιδιών, καθώς και για να υποστηρίζει την απαιτούμενη μετάδοση περιεχομένου από τον δίσκο για ανάλυση 8Κ. Το PlayStation 5 θα έχει κατάσταση ανεσταλμένου παιχνιδιού για να καταναλώνει λιγότερη ενέργεια από το PlayStation 4.
Το χειριστήριο του συστήματος θα έχει ευπροσάρμοστες σκανδάλες οι οποίες θα μπορούν να αλλάζουν την αντίσταση προς τον παίκτη όταν χρειάζεται, όπως για παράδειγμα η αλλαγή της αντίστασης κατά την διάρκεια του τραβήγματος ενός βέλους προς τα πίσω σε ένα παιχνίδι τοξοβολίας. Το χειριστήριο θα έχει ισχυρή απτική ανάδραση, μαζί με ένα βελτιωμένο ομιλητή στο χειριστήριο που θα επιτρέπει καλύτερη ανατροφοδότηση στο παιχνίδι. Η συνδεσιμότητα USB-C, καθώς και η μεγαλύτερη διάρκεια μπαταρίας, είναι μερικές από τις βελτιώσεις στο χειριστήριο της νέας κονσόλας.
Το PlayStation 5 διαθέτει μια εντελώς ανανεωμένη διεπαφή χρήστη. Στην Έκθεση Καταναλωτικών Ηλεκτρικών Συσκευών του 2020, η Sony παρουσίασε το επίσημο λογότυπο της κονσόλας, το οποίο ακολουθεί το μινιμαλιστικό στυλ των προηγούμενων κονσολών PlayStation, ενώ η αρχιτεκτονική του εμπορικού συστήματος παραμένει η ίδια.
Παιχνίδια
μικρογραφία|164x164px|Ο Μαρκ Σέρνι είναι ο επικεφαλής αρχιτέκτονας του PlayStation 5|αριστερά Στα Βραβεία Βιντεοπαιχνιδιών 2019, το Godfall της Counterplay Games έγινε το πρώτο επίσημα ανακοινωμένο παιχνίδι του PlayStation 5. Αναμένεται να κυκλοφορήσει στο τέλος του 2020, μαζί με το PlayStation 5. Τα επιβεβαιωμένα παιχνίδια του PlayStation 5 περιλαμβάνουν τα ακόλουθα: The Lord of the Rings: Gollum, Watch Dogs: Legion, Gods and Monsters, Rainbow Six: Quarantine, Outriders, Assassin's Creed: Valhalla και Demon's Souls.
Στην συνέντευξη του για το Wired τον Οκτώβριο του 2019, ο Μαρκ Σέρνι δήλωσε ότι η μετάβαση από το PlayStation 4 στο PlayStation 5 θα είναι "ήπια". Το PlayStation 5 αναμενόταν να έχει συμβατότητα με παιχνίδια του PlayStation 4, χάρη στην παρόμοια αρχιτεκτονική του υλικολογισμικού των δύο συστημάτων. Επίσης, η κονσόλα μπορεί να παίζει παιχνίδια του PlayStation VR. Η Sony είχε δηλώσει ότι η ομάδα ανάπτυξης εργαζόταν για να διασφαλιστεί η συμβατότητα της κονσόλας με τις προαναφερόμενες κονσόλες PlayStation 4 και VR, αλλά δεν έχει προσδιοριστεί το πόσο ολοκληρωμένη θα είναι αυτή η συμβατότητα.
Παραπομπές
Κατηγορία:PlayStation 5 Κατηγορία:Κονσόλες της Sony Κατηγορία:Οικιακές κονσόλες βιντεοπαιχνιδιών Κατηγορία:Νικητές Golden Joystick Award Κατηγορία:Κονσόλες βιντεοπαιχνιδιών ένατης γενιάς
653
Θάνατοι
Κατηγορία:Έτη
Μαυρονέρι Θεσπρωτίας
Το Μαυρονέρι, επίσημα Μαυρονέριον, είναι πεδινό χωριό της περιφερειακής ενότητας Θεσπρωτίας σε υψόμετρο 130 μέτρα.
Γεωγραφία - Ιστορία
Το Μαυρονέρι βρίσκεται προς τα σύνορα της Ελλάδας με την Αλβανία σε απόσταση 11 χλμ. Β.-ΒΑ. από τους Φιλιάτες και 23 χλμ. ΒΑ. από την Ηγουμενίτσα. Ως οικισμός αναφέρεται επίσημα το 1951 να προσαρτάται στην τότε κοινότητα Φατηρίου. Σύμφωνα με το Πρόγραμμα «Καλλικράτης», μαζί με το Κερασοχώρι αποτελούν την τοπική κοινότητα Κερασοχωρίου που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 13 κατοίκους. Εκκλησιαστικά υπάγεται στην Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Άγιο Κοσμά.
Παραπομπές
Κατηγορία:Χωριά του νομού Θεσπρωτίας Κατηγορία:Δήμος Φιλιατών
Στέλιος Παπακοσμάς
Ο Στέλιος Παπακοσμάς είναι Έλληνας πρώην διεθνής πετοσφαιριστής, ο οποίος γεννήθηκε στην Καβάλα στις 30 Απριλίου 1969 και αγωνίστηκε ως ακραίος στην ομάδα του Άρη, του ΠΑΟΚ και του Παναθηναϊκού.
Καριέρα
Ο Παπακοσμάς γεννήθηκε το 1969 στην Καβάλα. Ξεκίνησε να αγωνίζεται στον Αστέρα Καβάλας σε ηλικία δεκαπέντε ετών και μεταγράφηκε στον Άρη Θεσσαλονίκης το 1988. Στην πρώτη του χρονιά με τον σύλλογο της Θεσσαλονίκης, κατέλαβε την τέταρτη θέση στο ελληνικό πρωτάθλημα και συμμετείχε στον τελικό του κυπέλλου, όπου ο Άρης ηττήθηκε από τον Ολυμπιακό με 3-0 στο κλειστό της Νέας Σμύρνης.
Η ομάδα του Άρη συνέχισε την ανοδική της πορεία, συμμετέχοντας σε άλλους τρεις τελικούς, μέχρι το 1998, χωρίς όμως να κατακτήσει κάποιον τίτλο. Παρ' όλα αυτά, το 1993 συμμετείχε στο φάιναλ-φορ του Κυπέλλου Κυπελλούχων Ευρώπης στη Βερόνα και δύο χρόνια αργότερα στη Γενεύη, εδραιώνοντας τον σύλλογο σε διεθνές επίπεδο.
Ο Άρης κατέλαβε τη δεύτερη θέση του ελληνικού πρωταθλήματος το 1994, ενώ το 1996 έχασε στον τελευταίο τελικό των πλέι-οφ από τον Παναθηναϊκό. Ο Παπακοσμάς κατέκτησε το μοναδικό πρωτάθλημα της καριέρας του το 1997, όταν ο Άρης με προπονητή τον Κώστα Χαριτωνίδη κατέβαλε την αντίσταση της Ορεστιάδας στην τελική φάση.
Το 1998, η ομάδα της Θεσσαλονίκης κατέλαβε την τρίτη θέση και κέρδισε το σούπερ καπ Ελλάδος, ενώ το 1999 παρέμεινε εκτός τελικής τετράδας για πρώτη φορά μετά το 1982.
Ο Παπακοσμάς μεταγράφηκε στον Παναθηναϊκό, ο οποίος κατέλαβε την έβδομη θέση το 2000 και την τρίτη το 2001.
Ακολούθησε η διετής θητεία του στον ΠΑΟΚ, με τον οποίο κατέλαβε την πέμπτη θέση το 2002 και το 2003.
Αποφασίζοντας να κλείσει την καριέρα του, αποφάσισε να επιστρέψει στον σύλλογο με τον οποίο αναδείχθηκε, τον Άρη. Παρ' όλα αυτά, ο σύλλογος βρισκόταν σε μια από τις χειρότερες περιόδους της ιστορίας του και κατετάγη ενδέκατος, με αποτέλεσμα να υποβιβασθεί στην Α2 Εθνική κατηγορία.
Στη συνέχεια, ανέλαβε καθήκοντα βοηθού προπονητή στον Άρη, όπου στη συνέχεια διετέλεσε ως διευθυντής για τη σεζόν 2008-09.
Από το 2011 και έπειτα, ο Παπακοσμάς εκτελεί χρέη διαιτητή στο ελληνικό πρωτάθλημα.
Διεθνείς συμμετοχές
Ο Στέλιος Παπακοσμάς πραγματοποίησε 20 συμμετοχές με την εθνική ομάδα πετοσφαίρισης της Ελλάδας.
Πηγές
Κατηγορία:Πετοσφαιριστές της εθνικής Ελλάδος Κατηγορία:Έλληνες αθλητές της πετοσφαίρισης Κατηγορία:Πετοσφαιριστές Άρη Κατηγορία:Πετοσφαιριστές ΠΑΟ Κατηγορία:Πετοσφαιριστές ΠΑΟΚ
Το Άλεφ (συλλογή)
Η συλλογή διηγημάτων με τίτλο Το Άλεφ (ισπανικά: El Aleph) είναι βιβλίο του Αργεντίνου συγγραφέα Χόρχε Λουίς Μπόρχες η οποία κυκλοφόρησε το 1949.
Περιγραφή
Η συλλογή αποτελείται από συνολικά 17 διηγήματα εκ των οποίων τα περισσότερα έχουν ως κοινό στοιχείο το άπειρο. Εντός της συλλογής περιέχεται και το κύριο διήγημα το οποίο επίσης ονομάζεται Το Άλεφ, και στο οποίο περιγράφεται ένα σημείο στον χώρο το οποίο περιέχει όλους τους άλλους χώρους ταυτόχρονα, ενώ παράλληλα εξετάζει την έννοια του άπειρου χρόνου. Το 1952 προστέθηκαν στην συλλογή τέσσερα νέα διηγήματα, τα Η αναμονή, Αμπενχακάν ελ Μποχαρί, νεκρός στον λαβύρινθό του, Οι δύο βασιλιάδες και οι δύο λαβύρινθοι, και το Ο άνθρωπος στο κατώφλι.
Περιεχόμενα
Τα 1 έως 10 περιέχονται και στην συλλογή Λαβύρινθοι:
Κωνσταντία της Αραγωνίας (1179-1222)
Η Κωνσταντία της Αραγωνίας (Constanza de Aragón, 1179 - 23 Ιουνίου 1222) από τον Οίκο της Βαρκελώνης ήταν πριγκίπισσα της Αραγωνίας. Έγινε από τον πρώτο γάμο της βασίλισσα της Ουγγαρίας και από τον δεύτερο γάμο της βασίλισσα της Γερμανίας και της Σικελίας. Διετέλεσε αντιβασίλισσα της Σικελίας την περίοδο 1212 - 1250. Η Κωνσταντία της Αραγωνίας ήταν η μεγαλύτερη κόρη και δεύτερο παιδί του Βασιλιά της Αραγωνίας Αλφόνσου Β΄ του Τροβαδούρου, βασιλιά της Αραγωνίας και της Σάντσας της Ιβρέας-Καστίλης, κόρης του Αλφόνσου Ζ΄ του Λεόν & της Καστίλης.
Πρώτος γάμος
Ο πατέρας της απεβίωσε (1196) και ο μεγαλύτερος αδελφός της Πέτρος Β΄ της Αραγωνίας τακτοποίησε τον γάμο της με τον Ίμρε της Ουγγαρίας, έτσι η 19χρονη Κωνσταντία αναχώρησε για την Ουγγαρία. Ο γάμος έγινε το 1198 και δύο χρόνια αργότερα γέννησε τον διάδοχο Λαδίσλαο (Γ΄) της Ουγγαρίας (1200). Ο ετοιμοθάνατος Ίμρε έστεψε τον μικρό Λαδίσλαο Γ΄ συμβασιλέα (26 Αυγούστου 1204) και όρισε τον μικρότερο αδελφό του Ανδρέα (Β΄) κηδεμόνα μέχρι την ενηλικίωση του· πέθανε τρεις μήνες αργότερα (30 Νοεμβρίου 1204). Ο Λαδίσλαος Γ΄ διαδέχτηκε τον πατέρα του, αλλά ο Ανδρέας (Β΄) πήρε όλες τις εξουσίες, συμπεριφερόταν στον μικρό Λαδίσλαο Γ΄ και την μητέρα του σαν να είναι αιχμάλωτοι, έτσι οι δύο τους διέφυγαν στην Βιέννη. Η Κωνσταντία και ο γιος της βρήκαν καταφύγιο στην αυλή του Λεοπόλδου ΣΤ΄ δούκα της Αυστρίας, αλλά ο μικρός Λαδίσλαος Γ΄ απεβίωσε αμέσως μετά (7 Μαΐου 1205).
Επιστροφή στην Αραγωνία
Ο Ανδρέας Β΄ πήρε την σορό του μικρού ανεψιού του και την έθαψε στην βασιλική κρύπτη του Σεκεσφεχερβάρ. Ο Λεοπόλδος ΣΤ΄ έστειλε την Κωνσταντία πίσω στην πατρίδα της. Όταν αυτή επέστρεψε στην Αραγωνία, πήγε να συναντήσει την μητέρα της. Η Σάντσα, μετά το τέλος του συζύγου της, είχε αποσυρθεί σε αβαείο που είχε ιδρύσει η ίδια και η Κωνσταντία αποσύρθηκε πέντε χρόνια μαζί της. Ο αδελφός της Πέτρος Γ΄ ήθελε να έχει καλές σχέσεις με τον πάπα Ιννοκέντιο Γ΄, ώστε ο πάπας να νομιμοποιήσει το διαζύγιό του με τη Μαρία του Μονπελιέ. Ο πάπας τού ζήτησε το χέρι της χήρας αδελφής του για λογαριασμό του νέου βασιλιά Φρειδερίκου Β΄ της Σικελίας από τον Οίκο των Χοενστάουφεν. Ο Πέτρος Γ΄ δέχτηκε πρόθυμα και η Κωνσταντία έφυγε για τη Σικελία. Δεν επέστρεψε ξανά στην Αραγωνία και η μητέρα της απεβίωσε αμέσως μετά.
Δεύτερος γάμος
Ο Φρειδερίκος Β΄ και η Κωνσταντία παντρεύτηκαν στην Μεσσήνη (15 Αυγούστου 1209), όπου στην ίδια τελετή στέφτηκε βασίλισσα της Σικελίας· η ίδια ήταν 30 ετών και ο σύζυγος της μόλις 14. Ο Φρειδερίκος Β΄ και η Κωνσταντία απέκτησαν σε δύο χρόνια το μοναδικό τους παιδί Ερρίκο (1211). Ο σύζυγός της στέφτηκε βασιλιάς της Γερμανίας (9 Δεκεμβρίου 1212), αλλά ο Όθων Δ΄ της Αγίας Ρωμαϊκής Αυτοκρατορίας ήρθε σε σκληρή σύγκρουση μαζί του. Η Κωνσταντία παρέμεινε αντιβασίλισσα στη Σικελία μέχρι την επιστροφή του συζύγου της (1220). Ο Φρειδερίκος Β΄ είχε υπό τον έλεγχό του τη νότια Γερμανία, ενώ ο Όθων Δ΄ την βόρεια μέχρι την εκθρόνισή του (5 Ιουλίου 1215), οπότε η Κωνσταντία στέφθηκε με τον σύζυγό της βασίλισσα της Γερμανίας. Ο πάπας Ονώριος Γ΄ έστεψε τον Φρειδερίκο Β΄ αυτοκράτορα της Αγίας Ρωμαϊκής Αυτοκρατορίας (22 Νοεμβρίου 1220). Η Κωνσταντία στέφθηκε αυτοκράτειρα και ο γιος τους Ερρίκος έγινε συμβασιλιάς της Γερμανίας. Η Κωνσταντία απεβίωσε δύο χρόνια αργότερα στην Κατάνια από ελονοσία και τάφηκε στον Καθεδρικό Ναό του Παλέρμο σε μία περίφημη σαρκοφάγο.
Πηγές
Κατηγορία:Αυτοκράτειρες της Αγίας Ρωμαϊκής Αυτοκρατορίας Κατηγορία:Οίκος της Βαρκελώνης Κατηγορία:Βασίλισσες της Ιταλίας Κατηγορία:Βασίλισσες της Σικελίας Κατηγορία:Βασίλισσες της Γερμανίας Κατηγορία:Ινφάντας της Αραγωνίας
Γένε Τσάκναντι
Ο Γένε Τσάκναντι (20 Σεπτεμβρίου 1924 – 7 Ιανουαρίου 2001) ήταν Ούγγρος (πολιτογραφημένος Γερμανός) ποδοσφαιριστής και μετέπειτα προπονητής ποδοσφαίρου.
Ως ποδοσφαιριστής αγωνίστηκε στην ουγγρική Τσέπελ, όμως έγινε ευρύτερα γνωστός εργαζόμενος ως προπονητής στην Μπουντεσλίγκα με τις Σααρμπρίκεν, Κίκερς Στουτγκάρδης και Νυρεμβέργη. Το καλοκαίρι του 1962 βρέθηκε για πρώτη φορά στην Ελλάδα για λογαριασμό της ΑΕΚ, κατακτώντας το πρωτάθλημα (1962-63), αποχώρησε όμως με την ολοκλήρωσή του για να επιστρέψει στη Γερμανία.
Τρία χρόνια αργότερα εργάστηκε εκ νέου στην ΑΕΚ, ερχόμενος στα μισά της περιόδου 1966-67 (αντικαθιστώντας και τις δύο φορές στην τεχνική ηγεσία της ομάδας τον Τρύφωνα Τζανετή), οδηγώντας τον σύλλογο στην κατάκτηση του πρωταθλήματος της επόμενης χρονιάς (1967-68). Την περίοδο 1969-70 βρέθηκε για μία χρονιά στον πάγκο του ΠΑΟΚ, ενώ το 1971 ανέλαβε χρέη πρώτου προπονητή στη γαλλική Στρασμπούρ.
Στις 7 Ιανουαρίου 2001 "έφυγε" από τη ζωή σε ηλικία 76 ετών.
Πηγές
Κατηγορία:Ούγγροι ποδοσφαιριστές Κατηγορία:Ούγγροι προπονητές ποδοσφαίρου Κατηγορία:Ποδοσφαιριστές Τσέπελ ΣΚ Κατηγορία:Προπονητές ποδοσφαίρου Αθλητικής Ένωσης Κωνσταντινουπόλεως Κατηγορία:Προπονητές ποδοσφαίρου ΠΑΟΚ Κατηγορία:Προπονητές ποδοσφαίρου 1. ΦΚ Σααρμπρύκεν Κατηγορία:Προπονητές ποδοσφαίρου ΦΚ Νυρεμβέργη Κατηγορία:Προπονητές ποδοσφαίρου ΡΚ Στρασμπούρ
Μπερτράν Ταβερνιέ
Ο Μπερτράν Ταβερνιέ (γαλλικά: Bertrand Tavernier) (25 Απριλίου 1941 - 25 Μαρτίου 2021) ήταν Γάλλος σκηνοθέτης, σεναριογράφος και παραγωγός.
Βιογραφία
Ο Μπερτράν Ταβερνιέ γεννήθηκε στη Λυών στις 25 Απριλίου 1941. Είναι γιος του συγγραφέα και μαχητή της γαλλικής αντίστασης Ρενέ Ταβερνιέ. Ασχολήθηκε από νέος με τον κινηματογράφο ως βοηθός σκηνοθέτη, ακόλουθος Τύπου σε Πρεσβείες της Γαλλίας, δημοσιογράφος και κριτικός σε κινηματογραφικά περιοδικά. Το 1974, σκηνοθέτησε την πρώτη του ταινία μεγάλου μήκους Ο Ρολογάς του Σεν Πολ (L'Horloger de Saint-Paul), ήταν η πρώτη επιτυχία του που κέρδισε το βραβείο Λουί Ντελύκ και τη Χρυσή Άρκτο στο 24ο Διεθνές Φεστιβάλ Κινηματογράφου του Βερολίνου. Είχε μακρά συνεργασία με τον ηθοποιό Φιλίπ Νουαρέ στις ταινίες Η γιορτή αρχίζει το 1975, Ο ανακριτής και ο δολοφόνος το 1976, Το ξεκαθάρισμα το 1981, Η Ζωή και Τίποτα άλλο το 1989, Η κόρη του Ντ' Αρτανιάν το 1994. Οι κινηματογραφικές του επιρροές περιλαμβάνουν τους σκηνοθέτες Τζον Φορντ, Ζαν Ρενουάρ, Ζαν Βιγκό και Ζακ Μπεκέρ.
Αρκετές από τις ταινίες του κέρδισαν βραβεία, στη Γαλλία και στο εξωτερικό (μεταξύ των οποίων το Autour de minuit (Γύρω από τα μεσάνυχτα, 1986), που κέρδισε Όσκαρ και ήταν υποψήφιο για τις Χρυσές Σφαίρες).
Ήταν πρόεδρος του Ινστιτούτου Λιμιέρ. Είναι ο πατέρας του σκηνοθέτη και ηθοποιού Νιλ Ταβερνιέ και της μυθιστοριογράφου Τίφανι Ταβερνιέ.
Παραπομπές
Κατηγορία:Γάλλοι κινηματογραφιστές Κατηγορία:Γάλλοι σκηνοθέτες κινηματογράφου Κατηγορία:Γάλλοι σεναριογράφοι
Ομόρρυθμη Εταιρεία
Η ομόρρυθμη εταιρεία (Ο.Ε.) είναι ένα νομικό πρόσωπο, που συνιστάται μεταξύ δύο ή περισσότερων προσώπων, φυσικών ή νομικών, που έχουν σκοπό να συνεμπορεύονται υπό εταιρική επωνυμία. Την ομόρρυθμη εταιρεία ιδρύουν τουλάχιστον δύο εταίροι, εισφέροντας όσο κεφάλαιο τους χρειάζεται ή όσο διαθέτουν, χωρίς να δεσμεύονται για συγκεκριμένο ποσό από τον νόμο. Οι λεπτομέρειες της συνεργασίας τους αναφέρονται στο συμβολαιογραφικό έγγραφο, που λέγεται καταστατικό. Το καταστατικό, με τη δημοσίευση του οποίου τυπικά ιδρύεται η Ο.Ε., αναφέρει τους όρους συνεργασίας, δηλαδή τι κεφάλαιο εισέφεραν οι εταίροι, πώς θα μοιράζονται τα κέρδη, ποιο θα είναι το αντικείμενο της Ο.Ε., η επωνυμία της, η έδρα της, η διάρκεια συνεργασίας κτλ.
Χαρακτηριστικό γνώρισμα της Ο.Ε., που τη διαφοροποιεί μάλιστα από άλλες προσωπικές εταιρείες, είναι η ευθύνη των εταίρων, που είναι ίδια για όλους. Καθένας ευθύνεται με όλη του την περιουσία και για το σύνολο των υποχρεώσεων της εταιρείας, όποιο και αν είναι το ύψος της συμμετοχής του στο κεφάλαιο. Στη διοίκηση συμμετέχουν ισότιμα όλοι οι εταίροι, ενώ η πιστοληπτική ικανότητα, λόγω του τρόπου κατανομής της ευθύνης, είναι αρκετά υψηλή.
Βασικά Χαρακτηριστικά
Οι εταίροι της ομόρρυθμης εταιρείας ευθύνονται με ολόκληρη την περιουσία τους για όλες τις υποχρεώσεις της εταιρείας, με αλληλέγγυα ευθύνη τους. Με τη λύση της εταιρείας δεν παύει η ευθύνη τους. Η ομόρρυθμη εταιρεία δεν χρειάζεται συμβολαιογραφικό έγγραφο για την κατάρτισή της, αντιθέτως αρκεί ένα ιδιωτικό συμφωνητικό.
Διαδικασία σύστασης
Το καταστατικό αποτελεί το έγγραφο της συστάσεως της εταιρείας αλλά επίσης προδιαγράφει και όλα τα βασικά θέματα που αφορούν στις σχέσεις των μετόχων, στη διοίκηση της εταιρείας, σε θέματα που αφορούν τη διάρκεια ζωής της αλλά και τη διάλυσή της. Το καταστατικό υπογράφεται από όλους τους εταίρους και δεν χρειάζεται να συνταχθεί από ή να υπογραφεί σε συμβολαιογράφο.
Το επιμελητήριο, εφόσον ελέγξει την επωνυμία και το διακριτικό τίτλο, θεωρεί το καταστατικό για τον έλεγχο του δικαιώματος χρήσης της Επωνυμίας και Διακριτικού τίτλου.